# Referat af institutledermøde

tirsdag den 17. maj 2016.

Til stede var:

Dekanen, prodekanen, Steffen Nordahl Lund, Jesper Carlsen, Anne Jensen, Per Krogh Hansen, Mads Funding, Lisbeth Broegaard Petersen og Gitta Stærmose.

Særlig rådgiver Jørgen Clausen, konstitueret chef Helle Schroll og chefkonsulent Steen Kærn Christiansen deltog i punkt 4. Kommunikationsmedarbejder Maria Slej-Hasselstrøm deltog i punkt 6.

Punkterne behandledes i rækkefølgen: 1 – 2, 4, 6, 3, 5, 7 – 9.

## Ad 1. Godkendelse af referat af møde den 19. april 2016.

Udsat.

## Ad 2. Reduktion i antallet af eksaminer.

Dekanen orienterede om den hidtidige proces, hvor studier med dobbeltudprøvning af BA-projekt og speciale, har givet udtryk for utilfredshed med et forslag fra fakultetet om, at dette afskaffes.

Efterfølgende har fakultetet udarbejdet et notat med et samlet forslag til reduktion i antallet af prøver. Forsalget er blevet præsenteret på et uddannelsesrådsmøde den 12. maj og er derefter sendt til skriftlig høring i studienævnene med svarfrist den 23. juni 2016..

Institutlederkredsen drøftede sagen, eksamensbelastningens eksplosive stigning, faglige og økonomiske hensyn.

Ad 3. Status for budgetstrategi 2016-19.

## Dekanen orienterede om status for processen.

## Ad 4. Eftersyn af SDU’s erhvervsunderstøttende aktiviteter - Samfundsengagement.

Særlig rådgiver Jørgen Clausen, konstitueret chef Helle Schroll og chefkonsulent Steen Kærn Christiansen deltog i interviewet.

Forskernes behov for understøttelse blev drøftet og i forlængelse heraf, hvordan de erhvervsunderstøttende aktiviteter fremadrettet bedst muligt kan sammensættes for at opfylde disse behov.

## Ad 5. Nye tiltag i forhold til nedbringelse af frafald fra E2016.

1. Studiegrupper med VIP-mentor-facilitering.

Prodekanen gennemgik tankerne bag udkastet og refererede til de gode erfaringer, man har fra forsøgsordninger på Medievidenskab og Litteraturvidenskab. Institutlederkredsen drøftede udkastet. Der var generel opbakning til ideen om obligatoriske studiegrupper med VIP-mentorer ved de store frafaldsuddannelser, men der er behov for at se på de økonomiske rammer.

Jesper Carlsen forespurgte til den gamle studiegruppemodel. Den vil i givet fald bortfalde som fælles model, men midlerne til ansættelse af tutorer til understøttelse af studiestart og studiegrupper vil fortsat bestå.

1. Akademisk skriftlighed.

Institutlederkredsen drøftede det foreliggende udkast. Der var stor opbakning til tiltaget, der finansieres over humanioras dimensioneringspulje (tilvalg). Der arbejdes videre hermed.

## Ad 6. Ny visuel identitet på SDU – hvilke subenheder skal have egne profiler.

Kommunikationsmedarbejder Maria Slej-Hasselstrøm gennemgik designet for de dynamiske skabeloner for breve, powerpoint, visitkort mm.

Institutlederkredsen drøftede de forskellige præsentationsmuligheder og de formelle/uformelle rammer herfor.

Institutlederne melder ind til Maria Slej-Hasselstrøm i forhold til opbygning af template.

Maria Slej-Hasselstrøm sender et bud på baggrund af drøftelsen.

Ad 7. Ph.d.-stipendiater - praksis i forbindelse med sygeorlov.

Praksis blev drøftet. Der vil fortsat være tale om en individuel vurdering.

Ad 8. Nyt fra

Per Krogh Hansen orienterede om medarbejderseminaret, der finder sted den 2. – 3. juni 2016. Seminaret har stress som tema. Han forespurgte til mulighederne for flere pladser til cand.ling.merc.-uddannelsen i Sønderborg. På nuværende tidspunkt er det ikke muligt at svare hverken be- eller afkræftende herpå, idet dette vil afhænge af søgningen og optaget på de andre uddannelser.

Steffen Nordahl Lund orienterede om den igangværende dataudredning i forhold til Børnesprog. Placering af ansvar og anmeldelse af type forskning, d.v.s. privat eller offentlig.

Jesper Carlsen oplyste, at CML er i gang med at udfærdige ansøgning om forlængelse af grundforskningscentret.

Anne Jensen orienterede om Ph.d.-rådet og ansøgninger til stipendierne. Ansøgningsfrist er den 1. juni. Hun orienterede herudover over eksterne finansieringer, herunder det netop tildelte Niels Bohr-professorat.

Lars Grassmé Binderup oplyste, at universitetsloven med ændringerne vedr. studiefremdriftsreformen nu godkendt af folketinget, og at Styrelsen derfor har sendt bekendtgørelserne i høring. Der er ikke ændringer, der giver anledning til justeringer af HUMs planer for implementering af reformen.

Ad 9. Eventuelt.

Institutlederkredsen drøftede forhold omkring jubilæumsarrangementet.

Med venlig hilsen

Simon Møberg Torp

dekan